CELEX: E2015J0020
Language: hr
Date: 2016-02-01 00:00:00
Title: Presuda Suda od 1. veljače 2016. u predmetu E-20/15 – Nadzorno tijelo EFTA-e protiv Islanda (Propust države EGP-a/EFTA-e da ispuni svoje obveze – Neprovedba – Direktiva 2013/10/EU o izmjeni Direktive 75/324/EEZ o aerosolnim raspršivačima)

19.1.2017   
            
            
               HR
            
            
               Službeni list Europske unije
            
            
               C 18/26
            
         PRESUDA SUDA
   od 1. veljače 2016.
   u predmetu E-20/15
   Nadzorno tijelo EFTA-e protiv Islanda
   (Propust države EGP-a/EFTA-e da ispuni svoje obveze – Neprovedba – Direktiva 2013/10/EU o izmjeni Direktive 75/324/EEZ o aerosolnim raspršivačima)
   (2017/C 18/10)
   U predmetu E-20/15, Nadzorno tijelo EFTA-e protiv Islanda – ZAHTJEV za izjavu da Island nije ispunio svoje obveze iz članka 3. Akta iz točke 1. poglavlja VIII. Priloga II. Sporazumu o europskom gospodarskom prostoru (Direktiva Komisije 2013/10/EU od 19. ožujka 2013. o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa), prilagođenog Sporazumu njegovim Protokolom 1., i iz članka 7. Sporazuma zbog toga što u predviđenom roku nije donio mjere potrebne za provedbu tog Akta, Sud, u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, presudio je 1. veljače 2016. kao u izreci:
   Sud:
   
               1.
            
            
               Izjavljuje da Island nije ispunio svoje obveze iz članka 3. Akta iz točke 1. poglavlja VIII. Priloga II. Sporazumu o europskom gospodarskom prostoru (Direktiva Komisije 2013/10/EU od 19. ožujka 2013. o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa), prilagođenog Sporazumu njegovim Protokolom 1., i iz članka 7. Sporazuma zbog toga što u predviđenom roku nije donio mjere potrebne za provedbu tog Akta.
            
         
               2.
            
            
               Nalaže Islandu plaćanje troškova postupka.